**Referat fra bestyrelsesmøde den 30. august 2023 kl.18 ved Henrik Baand**

**Vi startede med meget lækkert grill og derefter møde.**

**Dagsorden**

**1. Godkendelse af referat fra sidst:** Godkendt

**2. Starten efter sommerferien:**Starten har været god, vi har de første tre salgsaftener solgt for ca. 40.000.

**3. Alle afdelinger besat?** Isenkram er stadig ikke besat af et korps. Det er frivillige der sælger og sorter efter aftale med bestyrelsen. Der er KFUM spejdere i møldrup, men de har vist selv noget genbrug. Lis forhører sig om de er interesseret. Evt. spørger vi afdelinger der ikke har så store opgaver om de vil overtage afdelingen.

**4. Styr på vagter (LØRDAGS OG SØNDAGS)** Der er styr på vagterne. Der sket lidt intern byt med søndagsvagterne. Der skal laves opslag med at der ikke er 16-18 åbent den 24 og 31 dec.

**5. Overvågningssystemet:** Det virker som om at overvågningen har en effekt. Der er ikke længere rodet i effekter der står under halvtaget. Der er problem med at nr. plader på biler der bakker op til papgården ikke kan ses med på kameraet. Det har medført at der er kommet affald hvor vi ikke har kunnet identificere bilen.

Torben laver aftale med John der har lavet anlægget om undervisning i at kunne se overvågning fra egen PC.

**6. Flagstangen:** Den er klar til at blive rejst på lørdag når der kommer mange unge der kan hjæpe.

**7. Skal vi have 100 kr. salg en gang imellem lige som i Stoholm:** Der var en god diskusion om emnet for og imod. Der kom ikke nogen egentlig afklaring. Vi skal have sendt nogen ud til Stoholm og se hvordan de gør før der afgøres noget. Vi fik en diskussion om priser i hallen, og at få dem hævet lidt. Der hvor de har fast pris skal de måske have lavet ny prisliste med lidt hævede priser. Dette skal vi have en diskussion med afdelingslederne om.

**8. Økonomi:** Vi har en god økonomi. Tilskud fra REVAS for hele året og betalinger for pap og papir for første halvår er kommet.

**Vi har fået meddelelse fra Eva Pinnerup formand for klima og miljø, at vi er sikret vores tilskud også når REVAS bliver en selvstændig virksomhed.**

**9. Nyt fra alle:** Vi havde en drøftelse af hvordan vi håndterer meget tunge ting. Det er tilladt at ringe til en der kan hjælpe.

Vores portvagt Verner er sygemeldt frem til jul. Steen har påtaget sig at sørge for at opgaven bliver løst.

Vi skal have gjort vores bagland klart at vi er sikret tilskud fra REVAS i fremtiden.

**10. Skal vi gøre mere på de sociale medier?** Der er flere der har givet udtryk for at der er ting de ikke kan finde på vores hjemmeside. Thorkild og Finn går den igennem og prøver om den kan gøres mere brugervenlig. Evt. lægge nogle nyere billeder op.

Facebook skal vi nok gøre noget mere ud af, evt. lave opslag nogle dage før salgsaftener og indsamlinger. Vi skal have fundet ud af hvem der kan lave opslag, og hvordan vi får gjort det muligt at flere kan gøre det. Indtil videre kan Lotte ligge ting op. Send den tekst du gerne vil have på siden til Lotte i god tid.

**11. Evt. og næste mødedato:** Torben oplyser at vi skal sortere flasker og glas fra og ikke putte det i deponi. Han vil finde en beholder det kan sorteres i, så vi kan køre det på REVAS.

Vi fik lavet de sidste rettelser til håndbogen. Finn får den renskrevet i løbet af den næste måneds tid.

Henrik spurgte om ikke snart det er tiden at vi får nye kitler, og nogen der er lidt større. Der var enighed om at det var en god ide. Vi kom frem til at det måske skal være en vest i stedet for, men der skal stå Spildopmagerne på ryggen. Evt. i en pang farve. Henrik får fat i et katalog fra det firma han køber arbejdstøj hos.

Næste møde aftalt til den 8. november hos Lis.